Data was extracted from:https://www.infomed.co.il/drugs/iloprost/

המומחים של
Info
med
מסבירים:
אילופרוסט הינו אנלוג סינתטי של פרוסטאציקלין, מולקולה אשר אחראית על התרחבות העורקים ומונעת הידבקות של טסיות דם.
כתמיסה לשאיפה אילופרוסט משמשת לטיפול ב
יתר לחץ דם ריאתי
ראשוני או משני המתלווה ל
טרשת רקמת חיבור
(סקלרודרמה) או לתסחיף פקיקי (
תרומבואמבוליזם
) ריאתי כרוני שאינו מאפשר ניתוח.
כתמיסה להזלפה תוך-ורידית אילופרוסט משמשת לטיפול במחלות חסימתיות בעורקים כגון:
הסתיידות עורקים
(ארטריוסקלרוזיס), טרשת רקמת חיבור (סקלרודרמה),
מחלת בירגר
(Buerger's disease) ו
תופעת ריינו
(Raynaud's syndrome).
תופעות הלוואי של אילופרוסט נובעות כתוצאה מהרחבת כלי הדם, כאשר השכיחות הן: כאבי ראש, הרגשת חום, סומק בפנים, דופק מהיר וירידה בלחץ הדם. כמו כן ייתכנו הפרעות במערכת העיכול כגון: כאבי בטן, בחילות והקאות.
יש לבצע בדיקות דם טרם התחלת הטיפול.
אין להשתמש בתרופה:
- במקרה רגישות, אלרגיה לחומר הפעיל או לכל מרכיב אחר בתרופה.
- בכל מצב המגביר את הסיכון לדימום, כגון: כיב פעיל בקיבה או בתריסריון, פציעות או סיכון לדימום בגולגולת.
- בעיה הקשורה ללב.
- שבץ או הפרעה אחרת באספקת הדם למח. (ב-3 חודשים האחרונים).
- מחלה ורידית חסימתית.
התעלפויות יכולות לנבוע מהמחלה עצמה. יש לפנות לרופא במקרה בו יש החמרה בהתעלפויות. ייתכן ותידרש התאמת מינון או החלפת טיפול.
צילום: shutterstock | ilusmedical
מידע על התרופה
אופן נטילת התרופה
תמיסה להזרקה, תמיסה לשאיפה. חשוב להימנע ממגע של תמיסת ונטויס עם העור או העיניים.
בשימוש במכשיר אינהלציה, ועל מנת להבטיח קבלת המנה שנרשמה, יש לבדוק את הצבע של מיכל התרופה ואת הצבע של דיסק הבקרה- שניהם צריכים להיות בעלי אותו צבע.
תדירות וזמן נטילה
תדירות המתן בשאיפה: 6-9 פעמים ביום. תדירות המתן בהזלפה לוריד: הזלפה למשך 6 שעות, פעם ביום. משך הטיפול הוא עד 4 שבועות, כאשר לטיפול בתופעת ריינו מקובל מתן ל-3-7 ימים אשר מוביל להשפעה מטיבה למספר שבועות.
טווח המינון
המינון ההתחלתי בשאיפה הוא 2.5 מק"ג למנה. בהמשך המינון יעלה ל-5 מק"ג למנה, כאשר המינון היומי המקסימלי הוא 45 מק"ג. המינון בהזלפה לוריד נקבע בהתאם לפעילות התרופה בחולה האינדיבידואלי, כאשר טווח המינונים הוא 0.5-2 מ"ג, עבור כל ק"ג משקל גוף, לדקה.
תחילת ההשפעה
אין מידע.
משך ההשפעה
אין מידע.
מנה שנשכחה
אין ליטול מנה כפולה כפיצוי. יש להתייעץ עם הרופא.
הפסקת התרופה
אין להפסיק הטיפול בתרופה ללא הוראה מהרופא המטפל.
מינון עודף
תסמיני מינון עודף עשויים לכלול כאב בחזה, שלשול, עילפון, כאב ראש, הסמקה, בחילה והקאה, כאב בלסת או בגב. יש לפנות לקבלת עזרה רפואית.
בנוסף, תיתכן ירידה או עלייה בלחץ הדם, הפחתה או הגברה בקצב הלב, הקאה, שלשלול או כאבים בגפיים. אם תופעות אלה מתרחשות, הפסק את האינהלציות ופנה לרופא.
אחסון
בטמפרטורת החדר
אזהרות
תזונה
אין הגבלות.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לטשטוש.
הריון
אם הנך סובלת מיתר לחץ דם ריאתי, הימנעי מכניסה להריון, שכן הריון עלול להחמיר את מחלתך ואף לסכן את חייך.
יש לעשות שימוש באמצעי מניעה מהימן מתחילת הטיפול ובמהלכו.
בהריון או בעת תיכנונו יש לדווח מיידית לרופא והוא ישקול תועלת צפויה מול סיכון אפשרי.
הנקה
לא ידוע אם התרופה עוברת לחלב אם ולכן רצוי להימנע מהנקה בזמן הטיפול.
תינוקות וילדים
בטיחות השימוש בילדים ובצעירים מתחת גיל 18 שנה לא נקבעה. מומלץ להיוועץ ברופא.
קשישים
ייתכן שיהיה צורך בהפחתת המינון.
דווח לרופא במקרה של
מחלת ריאות
אסתמה
זיהום בדרכי הנשימה
מחלת כבד
מחלת כליה
לחץ דם נמוך
דימום ממערכת העיכול
התקף לב או שבץ לאחרונה
אי ספיקת לב (heart failure)
מחלת לב כלילית
עישון
סיכון ממנת יתר
בינוני
סיכון מפיתוח תלות
נמוך
תופעות לוואי
תופעות הלוואי הנפוצות במתן בשאיפה כוללות: כאב גב, שיעול, סחרחורת, תסמינים דמויי שפעת, הסמקה, כאב ראש, כאב או תחושה לא נוחה בחזה, כיווצי שרירים, כאב בלסת, בחילה, הקאה ונדודי שינה, התעלפויות, לחץ דם נמוך, דופק מהיר, כאב בבליעה. תסמינים חמורים עשויים לכלול: דימומים בחניכיים, כאב בחזה, שיעול דמי, הפחתה בהשתנה, עילפון, קצב לב לא סדיר, דימומים מהאף, דלקת ריאות, קשיי נשימה והתנפחות של הרגליים והידיים. תופעה נוספת היא נפילת לחץ דם בזמן המעבר משכיבה לעמידה, הגורמת לתחושת חולשה, סחרחורת וטשטוש ראיה.
דימום (על פי רוב דימום מהאף או שיעול דמי) עלול להופיע בשכיחות גבוהה מאד, בעיקר בקרב מטופלים הנוטלים גם נוגדי קרישה (אנטיקואוגולנטים).
השפעות נוספות אפשריות: נפיחות, בעיקר בקרסוליים וברגליים כתוצאה מהצטברות נוזלים (בצקת היקפית), שהיא תופעה שכיחה מאוד של המחלה, אך ייתכן ותתרחש גם בזמן הטיפול בתרופה.
פרטי תגובה עם תרופות אחרות
נוגדי קרישה: אילופרוסט מעכבת פעילות טסיות דם ולכן בשילוב עם נוגדי קרישה הסיכון לדימומים גובר.
תרופות להורדת לחץ דם, מרחיבי כלי דם, משתני לולאה: מתן משולב של תרופות אלו עם אילופרוסט מעלה את הסיכון לתופעות הלוואי שלהן כולל תת לחץ דם.
השפעת שימוש ממושך
טיפול ארוך טווח בשאיפה נחשב בטוח.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא